
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 92
                                                               din 28 mai 2020
              privind aprobarea implementării de către Municipiul Sighişoara a proiectului: „Simplificare
         administrativă extinsă și Planificare strategică integrată pentru cetățenii municipiului Sighișoara”, 
    cod SIPOCA 846/cod MySMIS 136159, din cadrul Programului Operaţional Capacitate Administrativă
            2014 – 2020, Axa prioritară 2 Administrație publică și sistem judiciar accesibile și transparente,   

           Obiectiv specific 2.1 Introducerea de sisteme și standarde comune în administrația publică locală
             ce optimizează procesele orientate către beneficiari în concordanță cu SCAP și cofinanțarea 
                                                                 cheltuielilor eligibile și neeligibile
            Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 11.518/14.05.2020 şi la Consiliul Local Sighișoara cu nr. 12.087/21.05.2020, de referatul de aprobare, înregistrat cu nr. 11.519/14.05.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Luând în considerare prevederile  Hotărârii Consilului Local Sighișoara nr. 8/30.01.2020 privind aprobarea participării Municipiului Sighișoara la proiectul „Simplificare administrativă extinsă și Planificare strategică integrată pentru cetățenii municipiului Sighișoara”, în cadrul Programului Operațional Capacitate Administrativă 2014 – 2020, cererea de proiecte POCA/661/2/1(CP13/2019 pentru regiunile mai puțin dezvoltate) și a protocolului de colaborare cu Direcția de Asistență Socială Sighișoara;

            Ținând cont de adresa primită de la ofițerul de proiect, din cadrul Direcției Generale Programe Europene – Autoritatea de Management pentru Programul Operațional Dezvoltarea Capacității Administrative, înregistrată la Municipiul Sighişoara cu nr. 11.236/11.05.2020, prin care informează că începând din data de 08 mai 2020, Municipiul Sighișoara a devenit beneficiarul contractului de finanțare cu nr. 477/08.05.2020 pentru proiectul cod SIPOCA 846/cod MySMIS 136159;

Văzând prevederile Legii nr. 273/2006 privind finanțele publice locale, cu modificările și completările ulterioare;
Luând în considerare Raportul de specialitate al Biroului Achiziţii, Accesare Fonduri Europene și Management Proiecte, înregistrat cu nr. 11.520/14.05.2020, prin care se propune aprobarea implementarii de către Municipiul Sighişoara a proiectului: „Simplificare administrativă extinsă și Planificare strategică integrată pentru cetățenii municipiului Sighișoara”, cod SIPOCA 846/cod MySMIS 136159, din cadrul Programului Operaţional Capacitate Administrativă 2014 – 2020, Axa prioritară 2 Administrație publică și sistem judiciar accesibile și transparente, Obiectiv specific 2.1 Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP și cofinanțarea cheltuielilor eligibile și neeligibile;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (1), alin. (2) lit. „d” și „e”, alin. (7) lit. „s”, alin. (9) lit. „a”, alin. (14), art. 139 alin. (1) și alin. (3) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

       H O T Ă R Ă Ş T E :

Art. 1. Se aprobă implementarea de către Municipiul Sighişoara a proiectului: „Simplificare administrativă extinsă și Planificare strategică integrată pentru cetățenii municipiului Sighișoara”, din cadrul Programului Operaţional Capacitate Administrativă 2014 – 2020, Axa prioritară 2 Administrație publică și sistem judiciar accesibile și transparente, Obiectiv specific 2.1 Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP și cofinanțarea cheltuielilor eligibile și neeligibile.


Art. 2. Se aprobă valoarea totală a proiectului în sumă de 3.759.380,70 lei, din care contribuția  proprie a Municipiului Sighișoara este de 2%, respectiv de 75.187,61 lei.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Achiziții, Accesare Fonduri Europene și Management Proiecte, Biroul Buget, Contabilitate, Salarizare – Direcția Economică din cadrul Municipiului Sighișoara și Direcția de Asistență Socială Sighișoara.


Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

              Toth Tivadar        

                                            Contrasemnează pentru legalitate
                                     SECRETARUL GENERAL al municipiului,

                                                   Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Biroul Achiziţii, Accesare Fonduri Europene şi Management Proiecte;
  1 ex. Biroul Buget, Contabilitate, Salarizare – Direcția Economică;

  1 ex. Direcția de Asistență Socială Sighişoara.
10 ex.

B.A. 
